Vestiena kihelkond

Vestiena kihelkond (saksa keeles Kirchspiel Festen, läti Vestienas draudzes novads) oli haldusüksus Liivimaal Võnnu vojevoodkonnas ja Võnnu kreisis.

Vestiena kihelkonna aladele rajati aastal 1597 oma kirik. Aastal 1697 eraldati Liepmuiža-Vestiena kihelkond Ērgļi-Ogre kihelkonnast iseseisvaks kihelkonnaks. Aastal 1718 allutati see taas Ērgļi-Ogre kihelkonnale, hiljem Kalsnava kihelkonnale.

1773. aastal ühendati Liepmuiža ja Vestiena kihelkonnad Liepmuiža-Vestiena kihelkonnaks.

Vestienal oli hiljem oma Vestiena kirik ja kihelkonnal oli ka oma kirikumõis, kuid  oma vaimulikku sellel ei olnud. Vaimulikud saabusid sinna Liepmuižast.Bienestamm, H. von. Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland. Riga: Deubner, 1826, lk 264.

Eduard Heinrich von Buschi andmetel oli Vestiena kihelkonnas üks kihelkonnakool, kus oli 20 õpilast.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 538.

Vestiena kirik põles aastal 1974 maha, Vestiena kogudus käib koos Vestienas Krustcelese majas.LELB

Vestiena kihelkonna mõisad
Devēne (Dewen) rüütlimõis
Tolka (Tolkenhof, varem Niggesten) rüütlimõis
Vestiena (Pastorat Festen) kirikumõis
Vestiena (Festen) rüütlimõis
Viesiena (Fehsen) rüütlimõis

Kirjandus

Kategooria:Läti kihelkonnad